Balti-Ameerika Liin

Balti-Ameerika Liin (inglise keeles Baltic American Line, läti keeles Baltijas-Amerikāņu līnija) oli Läänemerelt regulaarset Atlandi ookeani ületust korraldanud laevandusettevõte, mis vedas aurulaevadega reisijaid liinil Liepāja – Gdańsk – Hamburg – New York.

Ajalugu
1899. aastal asutati Taanis tütarettevõte aktsiaseltsile Ida-Aasia Kompanii (taani keeles A/S Det Ostasiatiske Kompagni), mis alustas 1900. aastal opereerimist Peterburist.https://www.benjidog.co.uk/TheShipsList/EastAsiaticCompany.php 1906. aastal avas see ettevõte liini Libau – Rotterdam – New York. Liini jaoks lasti järgmisel kümnendil vette neli uut vene nimedega ookeaniliinilaeva.https://www.benjidog.co.uk/TheShipsList/BalticAmerican.php
pisi|Libau sadam keset maailmasõda
Esimese maailmasõja aegu ründasid Saksa keisririigi väed aga Kuramaa kubermangu, laevad suunati sestap varuliinile Arhangelsk – Hammerfest – New York aastaiks 1914–1917. Venemaa kodusõja algusega prahiti laevad peamiselt Cunard Line'i registrisse suunistega laevanduskontrolörilt Joseph Maclaylt, lühiaegselt evakueeriti need ka Ühendkuningriiki. Vene-Ameerika liin suleti siiski kohe pärast enamlaste riigipööret 1918. aastal.

Poola ja Balti riigid olid maailmasõja lõpuga eraldunud Venemaast. Liepāja kui tugisadam, kuhu saabuti raudteid pidi Kesk- ja Ida-Euroopast, liideti äsja iseseisvunud Läti Vabariiki. Kopenhaagenis asuva kodusadamaga laevandusettevõte nimetas laevad ümber vastavalt äsja iseseisvunud vabariikidele. 1921. aastast tegutses ettevõte edasi nimega Balti-Ameerika Liin; siis seilasid aurulaevad Taani lipu all vaheldumisi edasi ringliinil Liepājast sagedaste peatustega Gdańskis, Kopenhaagenis, Hamburgis (tegelikult Cuxhavenis), Halifaxis, Bostonis ja lõpp-peatusega New Yorgis.https://www.ggarchives.com/SteamshipLines/BalticAmericaLine/index.html

Laevad
pisi|Polonia
Latvia (8596 brutoregistertonni (brt)); 1924. aastal müüdi laev Jaapanisse
Polonia (7858 brt)https://ajapaik.ee/photo/727311/taani-baltic-american-linei-reisilaev-s
Lituania (6852 brt)
Estonia (6503 brt)

Emigratsioon
Väljarändajate hulgas oli rohkelt poolakaid, leedukaid, valgevenelasi ja ukrainlasihttps://pier21.ca/walls/Honour/Nikander-and-Anna-Owcharuk. Usutunnistuselt nii katoliiklasi, juute kui õigeusklikke. Teised põhilised sadamad väljarändeks olid Klaipėda ja Odessa ning Hanko/Helsingi.

Põhja-Ameerika praktikas kohtasid aurulaevad üsna sageli rangeid immigratsioonieeskirju, kuukvoote, trahvimisi ning deponeerimist. Loa saanult vormistati sisseränded reeglina Ellise saarel. Tähelepanuväärseim intsident leidis aset laevaga Estonia, mis saabus Ameerika Ühendriikide vetesse väidetavalt vaid 15 sekundit enne uue kuu algust.https://time.com/archive/6657624/immigration-fines

1889. aastal New Yorgis asutatud Kuramaa Noorte Meeste Ühing pakkus näitena juudi rahvusest noormeestele kuni tööle saamiseni väikest töötutoetust ning 1920. aastail ka ajutist majutust Liepājas.https://kehilalinks.jewishgen.org/Lyakhovichi/immigration/euroports/index.html

Tegevuse lõpetamine
1930. aastal ehk ülemaailmse majanduskriisi alguses likvideeriti ettevõte lõplikult ning kolm allesjäänud laeva müüdi koos õigusega kasutada New Yorgi kaisid poolakate Gdynia-Ameerika Liinile.https://baltictransportjournal.com/index.php?id=215

Vaata ka
Scandinavian America Line
Swedish American Line
Finland America Line
Thingvalla Line
Wilson Line

Viited

Kategooria:1920. aastad
Kategooria:Laevandusettevõtted
Kategooria:Liepāja